J.S. Bach dwing die solis - van klavesimbel tot trompet tot arie antiche - om binne sy presiese musikale konstruksies sy genialiteit te ewenaar. In die fluitspeler Dawid Venter is daar oorgenoeg blyke van die soeke na musikale essensie. Met 'n solistiese ingesteldheid beskik Venter oor 'n baie goeie tegniek, ten grondslag en noodsaaklik as jy, sê, die Fuga in Bach se Partita in c sinryk wil aanbied - die momentum vra 'n ongeïnhibeerde tegniek. Venter het nooit die musikale vloei gefragmenteer nie. Met die pianis Annalien Ball is paslike eggo-effekte in die "mini-temas" van die Sarabande geskep.